
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 112
                                                       din 27 decembrie 2016
                privind modificarea tarifelor pentru serviciile de utilităţi, specifice serviciului de 
             salubrizare derulate de S.C. Schuster Ecosal S.R.L., conform contractului 

                                                    de concesiune nr. 22161/891/23.10.2012

Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 30.091/12.12.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând contractul de concesiune nr. 22161/891/23.10.2012, încheiat între Municipiul Sighişoara, în calitate de concedent şi S.C. Schuster Ecosal S.R.L., în calitate de concesionar, având ca obiect prestarea serviciului public de salubrizare în aria administrativ-teritorială a Municipiului Sighişoara;

Având în vedere prevederile art. 9, alin. (2), lit. d) din Legea nr. 51/2006, legea  serviciilor comunitare de utilităţi publice, republicată, cu modificările și completările ulterioare;

          Ţinând cont de prevederile art. 13, alin. (1) din Normele metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, aprobate prin Ordinul nr. 109/2007 al Autorităţii Naţionale de Reglementare pentru Serviciile Comunitare de Utilități Publice;

          Având în vedere prevederile art. 15 din Regulamentul-cadru al serviciului de salubrizare a localităţilor, aprobat prin Ordinul nr. 82/2015 al Autorităţii Naţionale de Reglementare pentru Serviciile Comunitare de Utilități Publice;
Văzând prevederile art. 6, alin. (1), lit. k) din Legea nr. 101/2006, legea serviciului de salubrizare a localităţilor, republicată, cu modificările și completările ulterioare;

          Ţinând cont de prevederile Legii nr. 384/2013 privind aprobarea Ordonanţei Guvernului nr. 31/2013 pentru modificarea şi completarea Ordonanţei de urgenţă a Guvernului nr. 196/2005 privind Fondul pentru mediu;


Văzând și solicitarea cu nr. 688/29.11.2016 a S.C. Schuster Ecosal S.R.L., înregistrată la Municipiul Sighișoara cu nr. 29404/05.12.2016, cu referire la modificarea tarifelor pentru serviciile de utilităţi, specifice serviciului de salubrizare derulate de S.C. Schuster Ecosal S.R.L., conform contractului de concesiune nr. 22161/891/23.10.2012;

          Având în vedere Raportul de Specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 30.092/12.12.2016, prin care se propune modificarea tarifelor pentru serviciile de utilităţi, specifice serviciului de salubrizare derulate de S.C. Schuster Ecosal S.R.L., conform contractului de concesiune nr. 22161/891/23.10.2012, îndepinindu-se prevederile legale în acest sens; 
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „a” și „c”, (9), art. 45 (1) și a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările și completările ulterioare,

                                                                H O T Ă R Ă Ş T E:        
Art. 1. Se aprobă modificarea tarifelor pentru serviciile de utilităţi, specifice serviciului de salubrizare derulate de S.C. Schuster Ecosal S.R.L., conform contractului de concesiune nr. 22161/891/23.10.2012, în Municipiul Sighişoara, începând cu 01.01.2017, conform Anexei  nr. 1, care face parte integrantă din prezenta hotărâre.

Art. 2.  La data adoptării prezentei hotărâri se abrogă Anexa nr. 1 la Formularul A, ce constituie anexă la contractul de concesiune nr. 22161/891/23.10.2012.

Art. 3.  Date fiind prevederile art. 1 și art. 2 din prezenta hotărâre, se va proceda la încheierea unui act adițional la contractul de concesiune nr. 22161/891/23.10.2012, în care să fie stipulată modificarea tarifelor pentru serviciile de utilităţi, specifice serviciului de salubrizare derulate de S.C. Schuster Ecosal S.R.L.

          
Art. 4.  Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Direcţia Economică – Biroul Buget, Contabilitate, Salarizare, Serviciul Tehnic, Investiţii - Urmărire Contracte, Monitorizare Servicii de Utilităţi Publice  din  cadrul Municipiului Sighișoara si operatorul de salubritate.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Grabcev Adrian         
                                                                                              Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 13 voturi ”pentru”, 2 voturi ”împotrivă” și 4 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Biroul Buget, Contabilitate, Salarizare - Direcţia Economică;
  1 ex. S.C. Schuster Ecosal S.R.L.- operatorul de salubritate.
10 ex. 

B.A.

